Szabolcs – Szatmár –Bereg Megyei Önkormányzat
„KIKELET” Ápoló – Gondozó Otthona
4931 Tarpa, Baksa tanya 1.
Tel: 06 45 701 100; Fax: 06 45 701 101
Email: kikeletotthon@freemail.hu

SZAKMAI PROGRAM

TÁMOGATÓ SZOLGÁLTATÁS

I. Az intézmény szervezeti tagozódása:

Szociális szolgáltatást nyújtó szakmai egységek

1.)	Ápolási-gondozási részleg
2.) Gazdasági, pénzügyi, műszaki ellátó részleg
3.) Támogató szolgáltatás
4.) Nappali ellátás
5.) Belső ellenőrzési egység
6.) Szociális foglalkoztatás

1.) Ápolási-gondozási részleg szervezeti tagozódása:
•	Egészségügyi csoport
•	Mentálhigiénés csoport
•	Fejlesztő csoport
•	Segítő csoport

2.) Gazdasági, pénzügyi, műszaki ellátó részleg:
•	Számviteli és pénzügyi csoport
•	Gazdasági-műszaki csoport
•	Élelmezési csoport
•	Takarító-mosodai csoport

3.) Támogató szolgáltatás szervezeti tagozódása:
•	Támogató szolgáltatás munkacsoport

4.) Nappali ellátás szervezeti tagozódása:
•	Nappali ellátást biztosító munkacsoport

5.) Belső ellenőrzési egység szervezeti tagozódása: 
•	Függetlenített belső ellenőr

6.) Szociális foglalkoztatás szervezeti tagozódása:
•	Munka-rehabilitációs foglalkoztatás
•	Fejlesztő-felkészítő foglalkoztatás

A támogató szolgáltatás integrált ellátási formában működik.

II. A szakmai program célja

A szakmai program célja, a támogató szolgáltatás által biztosított szolgáltatások szakmai feltételeinek, a szolgáltatások formáinak, a napi működtetésnek és munkaszervezésnek, a kontrollálhatóságnak, az adminisztrációs rendszer működtetésének, a belső továbbképzések rendjének, a szakmai hatékonyság mérésének, a szakemberek szakmai értékrendszerének, magatartásbeli attitűdjeinek, szupervíziós és esetmegbeszélő csoportok biztosításának, szervezésének keretjellegű szabályozása.

A szakmai programban megfogalmazott irányelvek, szolgáltatások végrehajtásáért, a szakmai kontroll elvégzésért, a folyamatos fejlesztésért, a jogszabályszerű működtetésért az intézményvezető felelős.

A támogató szolgáltatás vezetője ellátja a szakmai egység működésének koordinálását és kontrollját. Ellenőrzi és segíti a gyakorlati tevékenység biztosítását, a szakszerű és etikus segítő tevékenység végzését, az adminisztrációs kötelezettségek teljesítését.
A támogató szolgáltatás vezetője szükség szerint, de legalább kéthetente esetmegbeszélést tart.

A szociális segítő ellátja a munkakörében megjelölt feladatokat. Általuk biztosított a speciális szállító szolgáltatás, a személyi segítés és a diszpécser szolgálat működtetése.

A feladatok, tevékenységek, felelősség és kompetenciák meghatározását a munkaköri leírások tartalmazzák.
A munkaköri leírások tartalma összhangban áll az SZMSZ-ben, a szakmai programban, a munkaszerződésekben foglaltakkal.
A támogató szolgáltatásban dolgozókra a szociális munka etikai kódexében foglaltak irányadóak, hasonlóan az intézmény más dolgozóira.

A szakmai program végrehajtásának ütemezése:

A szakmai programban foglaltak végrehajtása folyamatos. A szolgáltatási formákat az igényfelmérést követően, rugalmasan kell kialakítani és alkalmazni.

III. A szolgáltatás célja, feladatai

1. A támogató szolgáltatás célja:

A támogató szolgáltatás olyan aktív tevékenység, amely az önálló életviteli mozgalom elvei alapján, aktívan közreműködik a fogyatékos ember teljes jogú és egyenértékű társadalmi részvételéért, függetlenül a fogyatékosság típusától és mértékétől, a kliens nemétől, kulturális és etnikai hovatartozásától, korától, lakhelyétől, szexuális beállítódottságától.

Szakmai cél, a fogyatékos személyek lakókörnyezetében történő ellátása és részükre személyre szabott szolgáltatás biztosítása.

A támogató szolgáltatás célja a fogyatékos személyek lakókörnyezetében történő ellátása, elsősorban a lakáson kívüli közszolgáltatások elérésének segítése, valamint életvitelük önállóságának megőrzése mellett a lakáson belüli speciális segítségnyújtás biztosítása révén.

A támogató szolgáltatás:
•	személyi segítő tevékenységén,
•	szállító szolgáltatásán és
•	diszpécser szolgáltatásán keresztül
          sokrétű szociális feladat ellátására alkalmas.

2. A támogató szolgáltatás feladatai:

A támogató szolgáltatás feladata, hogy segítse az érintett személyek társadalmi beilleszkedését oly módon, hogy megszokott környezetükben élhessék aktív, alkotó- a jelenleginél jóval önállóbb életüket.
•	Fogyatékos személyek önrendelkezésén alapuló önálló életviteli mozgalom megvalósításához biztosít tárgyi és személyi feltételeket.
•	Segíti a lakáson kívüli közszolgáltatások igénybevételét a speciális szállító szolgálat által
•	Segíti az egészségi állapotnak és a fogyatékosság jellegének megfelelő egészségügyi – szociális ellátásokhoz való hozzájutást
•	Segíti a fogyatékosság jellegének megfelelő fejlesztő felkészítésekhez való hozzájutást
•	Lakáson belüli minél önállóbb életviteli megteremtéséhez szükséges speciális segítségnyújtást biztosít
•	Szociális ügyintézést, tanácsadást végez.

A támogató szolgáltatás ellátásában részesülő személyre vonatkozóan egyéni gondozási tervet kell készíteni.
 Nem kell egyéni gondozási tervet készíteni abban az esetben, ha az ellátott kizárólag tanácsadást vagy szállítást vesz igénybe.

A személyi segítő szolgálat által biztosított szolgáltatások:
-	személyes higiéné biztosítása
-	személy körüli teendők ellátása (besegítés a családtagok gondozási munkáiba)
-	háztartás körüli teendők
-	tanácsadás gyermek és csecsemőgondozáshoz fogyatékos szülők esetében
-	szociális tanácsadás
-	kommunikációs segítségnyújtás pl.: felolvasás
-	házon kívüli segítségnyújtás (pl.: személyi kísérés)

A segítő a feladatait egy előzetes megállapodás alapján készült szerződés szerint, magától a fogyatékos személytől kapja.  A segítő feladata a fogyatékos személy segítése abban, hogy ép társaihoz hasonló életet élhessen.
Segíti és végrehajtja azokat a feladatokat, amelyeket a segített fogyatékossága miatt nem tud ellátni. Munkája során a segítő gondozási modell alapelveit tarja szem előtt és elzárkózik a laikus szintű, paternalista gondozás gyakorlásától.

A fogyatékos személy társadalmi integrációjának megteremtése és segítés érdekében:
-	Segíti a fogyatékos személy képzését, oktatását biztosító intézmények feltérképezését és személyes megkeresését, támogatja a klienst tanulmányai elkezdésében, illetve folytatásában
-	Segíti a fogyatékos személy munkaerő piaci reintegrációját, felveszi a kapcsolatot a védett vállalatokkal és a nyílt munkaerő piaci szereplőkkel annak érdekében, hogy a klienst munkalehetőséghez juttassa.
-	Segíti a fogyatékos személyt az őt megillető pénzbeli, természetben ellátások igénybevételében és a nyújtott szolgáltatás adekvát módon történő felhasználásában
-	Preventív jellegű foglalkozásokat szervez a deviáns életviteli formák megelőzése és kezelése érdekében
-	Segíti az önszerveződő csoportok, önsegítő és egyéb csoportok létrejöttét, működtetését
-	Segíti a kliensek kulturális hagyományőrző programokon, társadalmi ünnepeken és megemlékezéseken való részvételét
-	Segíti a kliensek családi kapcsolatainak erősítését, a család, mint természetes védőháló erősítését, funkcióinak megtartását.

3. Támogató szolgáltatás működésének alapelvei:

•	A fogyatékos ember fogyatékossága mértéktől és jellegétől függetlenül képes a „független” életvitelre, azaz képes ellenőrzése alatt tartani saját életét. Ehhez elengedhetetlen feltétel a megfelelő szociális háló, a szociális alap és szakellátás kiépült rendszere, a képzett és kompetens segítők hálózata, a jogi garanciák, a megfelelő technikai felszerelések és eszközpark valamint a befogadó és elfogadó társadalmi attitűd.

•	A fogyatékos személyek társadalmi integrációjának egyénre szabott, legteljesebb módjáért tevékenykedik a támogató szolgálat kollektívája.

•	A fogyatékos ember a legteljesebb mértékig felelős saját életviteléért, cselekedeteiért és tetteiért, a döntések felelőssége és következményei őket terhelik. A fogyatékosság jellegénél függően azonban a döntési és belátó képesség zavara vagy sérülése esetén segítséget kell biztosítani részére /gondnokolás intézménye/.

•	A támogató szolgáltatás során a kliens fogalmazza meg szükségleteit, mivel Ő tudja, hogy mire van szüksége, mit szeretne elérni, mire tartja képesnek önmagát.

•	A fogyatékos személy felajánlott segítő tevékenységét el kell fogadni, mivel a sorstársi tanácsadásnak igen nagy a hatékonysága a klienskörben.

•	A fogyatékos személyt be kell avatni minden olyan kérdés megvitatásába, amely az érdekében illetve személyéről szól.

•	A támogató szolgáltatás során alapvető:
-	Az antidiszkrimináció
-	Az empatikus és toleráns attitűd
-	A kongruens viselkedés, a titoktartási kötelezettség és az adatok védelmének figyelembevétele
-	A „peer” – sorstársi illetve egyenrangú -  tanácsadás
-	A hálózati munka, team-ben való együttműködés és jelzőrendszer működtetése.

IV. Az ellátottak köre

1. Szociálisan rászorult személyek ellátása:

Szolgáltatás igénybe vétele a szociális rászorultság fennállása esetén történhet. Szociálisan rászorultnak minősül a súlyosan fogyatékos személy, aki fogyatékossági támogatásban, vakok személyi járadékában, illetve magasabb összegű családi pótlékban részesül.

Valamennyi, a szolgáltatás ellátási körzetébe tartozó településen élő, súlyosan fogyatékos, szociálisan rászorult személy jogosult az ellátás igénybe vételére.

A támogató szolgáltatás ellátási területe:
Tarpa, Barabás, Beregdaróc, Beregsurány, Csaroda, Gelénes, Gemzse, Gulács, Hetefejércse, Ilk, Márokpapi, Jánd, Tivadar, Tákos, Vámosatya.

A szolgáltatásra való jogosultság fennállása esetén valamennyi fogyatékossági főcsoportba tartozó fogyatékos személy ellátása feladatunk, így különösen:
-	az értelmi fogyatékos személyek
-	a vakok és csökkentlátók
-	a siketek és nagyothallók
-	a mozgássérültek
-	a beszédfogyatékosok
-	az érzelmi, akarati élet zavaraival küzdők
-	és a halmozottan fogyatékos személyek.

2. Szociálisan nem rászorult személyek ellátása: 

A támogató szolgáltatás által igénybe vehető szolgáltatásokat a szociálisan nem rászorult személy is igénybe veheti., mely esetben a térítési díj összegét a fenntartó szabadon állapítja meg. 
A támogató szolgáltatás vezetője a szociális rászorultság fennállásának hiányát igazoló nyilatkozat átadásával egyidejűleg a szociálisan nem rászorult igénylőt tájékoztatja arról, hogy a szolgáltatást részére a szolgáltató biztosítja-e, illetve tájékoztatást nyújt a térítési díj összegéről.

V. A feladatellátás szakmai tartalma, módja:

A bentlakásos intézmény önálló szakmai egységeként működik a támogató szolgáltatás. Tevékenységükhöz segítséget nyújt a bentlakásos intézmény, amely a pályázati programot készítette és ellátja a szakmai szervezési feladatokat és a működés kontrollját.

A támogató szolgáltatás a:
-	személyi segítés
-	szállító szolgáltatás és
-	diszpécserszolgáltatás

     útján számos, az egyéni szükségleteknek megfelelő, igény esetén speciális segítségnyújtást is biztosít.

A szakmai munkacsoporton belüli feladat és kompetenciahatárokat a munkaköri leírások és az etikai kódex tartalmazzák.
Az esetmegbeszélő csoportokon, a bentlakásos intézmény által tartott belső továbbképzéseken és az akkreditált támogató szolgálati képzésen, gyakorlati foglalkozások keretében az aktuális esetekhez kapcsolódó problémák megvitatásának lehetősége is biztosított.

A feladatellátás döntően a kliensek lakásán történik, a személyi higiéné és az önállóbb életvitel feltételeinek megteremtésével.

A szállító szolgálat biztosítja a kliensek utaztatását, a közintézmények és hatóságok szolgáltatásainak igénybevétele érdekében, érdekvédelmi és közösségi programokon való részvétel céljából stb.

Az információs tanácsadás célja a professzionális segítségnyújtás. 
A szociálpolitika alapelvei értelmében a szolgáltatást minél közelebb kell vinni a klienshez.
A diszpécser szükség esetén a kliens lakására megy, a polgármesteri hivatalokban ügyeleti órákat tart és az intézmény információs szobájában várja ügyfeleit.

VI. A támogató szolgáltatás működésére irányadó dokumentumok

A támogató szolgáltatás a bentlakásos intézmény önálló szakmai részlege, amely speciális dokumentációs renddel rendelkezik.

1. A szolgáltatás működésére irányadó intézményi dokumentumok:
-	Alapító okirat
-	Szervezeti és Működési Szabályzat
-	Intézményi Szakmai Program
-	Házirend
-	Gazdasági – Műszaki ellátás ügyrendje
-	Számviteli Szabályzat
-	Belsőellenőrzési Szabályzat
-	Munkavédelmi Szabályzat
-	Tűzvédelmi Szabályzat
-	Gépjármű Szabályzat
-	Anyaggazdálkodási Szabályzat
-	Leltározási Szabályzat
-	Selejtezési Szabályzat
-	Iratkezelési Szabályzat
-	Kötelezettségvállalási, utalványozási, érvényesítési Szabályzat
-	Vagyonvédelmi Szabályzat

2. A szolgáltatás működését szabályozó dokumentumok:
-	Önálló szakmai program
-	Etikai kódex
-	Munkaköri leírások
-	Együttműködési megállapodások a települési önkormányzatokkal
-	Partneri együttműködési szerződés a településeken működő szociális 
alap – és szakellátást biztosító intézményekkel valamint egészségügyi, oktatási, kulturális, gyermekvédelmi, egyházi intézményekkel.

3. A támogató szolgáltatás által működtetett kötelező adminisztrációs rendszer elemei:
-	A szolgáltatás igénybevételi kérelmek
-	Kliensekkel kötött írásbeli szerződések, 
-	Egyéni gondozási terv
-	Szállítási napló
-	Heti ütemterv
-	Gondozási napló
-	Nyilvántartás a személyes szociális gondoskodásban részesülő személyekről
-	Értesítés a gondozásba vételről
-	Egyszerűsített előgondozás dokumentációja
-	Szociális rászorultság vizsgálata
-	Esetmegbeszélések dokumentuma
-	Évi rendszerességgel készített szakmai beszámoló és munkaterv

VII. A feladatellátás feltételei

A feladat ellátáshoz szükséges személyi és  tárgyi feltételeket az ágazati jogszabály előírásainak megfelelően biztosítjuk.

Személyi feltételek:

Ssz.	Munkakör	Szakképesítés	Jogsz. megfelelő	
1.	Támogató szolgáltatás vezető	Szociálpedagógus
Támogató szolgáltatás vezető képzés	igen	
2.	Személyi segítő	Szociális gondozó és ápoló
Támogató szolgáltatás személyi segítő képzés	igen	
3.	Személyi segítő	Szociális gondozó és ápoló
Támogató szolgáltatás személyi segítő képzés	igen	
4.	Gépjármű vezető	Hivatásos gépjárművezetői szaktanfolyam
Támogató szolgáltatás személyszállító képzés 	igen	

Tárgyi feltételek:

A támogató szolgáltatás a bentlakásos intézmény földszintjén elhelyezkedő helyiségekben működik, amelyek az ágazati jogszabályokban előírt feltételeknek megfelelnek.

A vezető és a személyi segítők számára önálló iroda áll rendelkezésre, melyeknek alapterülete 12,4 és 23 m2 . Az irodák megfelelően bútorozottak. 

A konzultációra és a csoportfoglalkozások szervezésére rendelkezésre áll egy 
31 m2  alapterületű helyiség.
Az épület akadálymentesen megközelíthető és a programokon részt vevő mozgássérültek számára is használható vizesblokk áll rendelkezésre.

A támogató szolgáltatás számára a bentlakásos intézmény dolgozóival közös használatú, nemenként külön vizesblokk áll rendelkezésre, ahol a zuhanyzás lehetősége is biztosított.

A szolgáltatás dolgozói részére 2 db mobiltelefon használata biztosított, az egymás között és a kliensekkel való kapcsolattartás biztosítására. 

A támogató szolgáltatás önálló, speciális szállításra is alkalmas gépjárművel rendelkezik. 
A JUW 333 forgalmi rendszámú, Ford Transit típusú gépjármű  alkalmas elektromos kerekes székes személy szállítására, valamint rendelkezik emelőszerkezettel, valamint 4+3 pontos biztonsági rögzítéssel.

A szállítással kapcsolatos feladatok részletes szabályozásra kerülnek külön dokumentációban.

VIII. A szolgáltató és az igénybevevő kapcsolattartásának módja

A szolgáltató szakemberei megkeresés esetén tájékoztatják a klienst az intézmény, illetve a szolgálat elérhetőségéről.
Átadják az intézmény nevét, pontos címét, telefon és fax számát tartalmazó sokszorosított iratot és tájékoztatják az ellátottat arról, hogy valamennyi segítő munkatárs mobiltelefonnal rendelkezik, amelyen munkanapokon 08 – 16 óráig  elérhető. A tájékoztató iratban a szociális segítő neve mellette feltüntetjük a mobiltelefonszámokat is.

A bentlakásos intézmény telefonszámán a nap 24 órájában a kliensek jelezhetik  problémájukat. Jelzésüket a szolgálatot teljesítő személyzet az arra rendszeresített füzetben rögzíti, és a következő munkanapon a támogató szolgáltatás vezetője a jelzés alapján a szükséges intézkedést megteszi.

A kapcsolatfelvétel során a szolgáltatást bemutató sokszorosított szóróanyag egy példányát is átadjuk a kliensnek, amelyben leírásra kerülnek a támogató szolgáltatás által biztosított ellátások köre, a jogosultsági feltételek, a szolgáltatás igénybevételének módja, a diszpécser szolgálat működésére vonatkozó szabályok és egyéb fontos információk. 

A kapcsolattartás gyakoriságát és a segítségnyújtás formáit a kliens egyéni szükségletei és a szolgáltatás által biztosított ellátások köre határozza meg.

A kapcsolattartás gyakoriságát a személyes megkeresések során a segítő szakember és a kliens közösen beszélik meg. Ez alapján a segítő tervezni tudja tevékenységét, heti ütemtervet készít. A rendkívüli megkeresések esetén a heti ütemtervben foglaltak rugalmasan módosíthatóak, azonban a tudatos, tervezett, nyomon követhető és adminisztrálható munkavégzéshez elengedhetetlen a segítő ütemezési feladatainak ellátása.

A heti ütemtervek elkészítését követően a szállító szolgálat optimális kihasználása és a szállítások összehangolása is kivitelezhető. Így nem csak a működtető, hanem a kliens számára is tervezhetővé válik a szállítások időpontja. A kiszámíthatóság és a tervezhetőség a biztonságot jelenti mind a szolgáltató, mind a kliens számára.

IX. Az integráció formája, az ellátási típusok együttműködésének rendje, a helyettesítések rendszere

Az intézményünk szociális szakellátást biztosító intézmény, amelynek szolgáltatási körét speciális alapellátási feladat végzésével bővítjük szinkronban a Szabolcs – Szatmár – Bereg megyei Fogyatékosügyi Szakmai Koncepcióban és a Szolgáltatás Tervezési Koncepcióban foglaltakkal.

Az intézmény szakmai szolgáltató egységei a támogató szolgáltatás egységével mellérendelt szakmai kapcsolatban áll.
A támogató szolgáltatás szakmai koordinációját, működtetésének fenntartását,  modernizálását, bővítését  a bentlakásos intézmény látja el.

A bentlakásos intézmény szakemberei a pályázati figyelő működtetésével, pályázatok írásával biztosítja a szolgáltatások körének bővítését és azok színvonalának emelését

A támogató szolgáltatás vezetőjének helyettesítésével járó feladatokat a bentlakásos intézmény fejlesztő pedagógusa látja el, míg a személyi segítőket a bentlakásos intézmény szociális gondozó és ápolói helyettesítik, akik szabadságukat ennek megfelelően tervezik. A gépjárművezető helyettesítését az anyaintézmény gépkocsivezetője látja el.

X. A szolgáltatás közzétételének módja

A szolgáltatás az érintett településeken még nem ismert, ezért nagy hangsúlyt helyezünk arra, hogy a szolgáltatásokról tájékoztassuk a klienseket. 

A támogató szolgáltatás által nyújtott szolgáltatásokról információinkat juttatjuk el a jelzőrendszer elemeiként számon tartott intézményekhez, hivatalokhoz.

A közintézményekben (orvosi rendelő, egészségügyi intézmények, oktatási intézmények, szociális és gyermekvédelmi alap – és szakellátást biztosító intézmények, polgármesteri hivatalok) elhelyezzünk plakátunkat, illetve szórólapjainkat.

Valamennyi humán szolgáltatást végző intézményt felkeresünk, fenntartótól függetlenül és tájékoztatjuk a jelzőrendszeren belüli tevékenységének fontosságáról, az együttműködés és a kapcsolatfelvétel céljából.

A helyi sajtóban negyedévi rendszerességgel megjelentetjük hirdetésünket a szolgáltatás tevékenységéről, működéséről és elérhetőségéről.

A települési önkormányzatok számára évi rendszerességgel a településre vonatkozó szakmai beszámolót, munkatervet és értékelést készítünk.

XI. A szolgáltatás igénybevételének módja, feltételei

A támogató szolgáltatás által nyújtott szolgáltatások igénybe vétele a szociális rászorultság fennállása esetén történhet. Szociálisan rászorultnak minősül a súlyosan fogyatékos személy, aki fogyatékossági támogatásban, vakok személyi járadékában, illetve magasabb összegű családi pótlékban részesül.

Valamennyi, a szolgáltatás ellátási körzetébe tartozó településen élő, súlyosan fogyatékos, szociálisan rászorult személy jogosult az ellátás igénybe vételére a fogyatékosság típusától függetlenül.

A szolgáltatás igénybe vételéhez a súlyos fogyatékosságot igazolni szükséges az ellátás megállapítását, illetve folyósítását igazoló határozattal vagy más okirattal, valamint az ellátás megállapításának alapjául szolgáló, a fogyatékosság fennállását igazoló szakvéleménnyel.

A támogató szolgáltatás által igénybe vehető szolgáltatásokat a szociálisan nem rászorult személy is igénybe veheti., mely esetben a térítési díj összegét a fenntartó szabadon állapítja meg. 
A támogató szolgáltatás vezetője a szociális rászorultság fennállásának hiányát igazoló nyilatkozat átadásával egyidejűleg a szociálisan nem rászorult igénylőt tájékoztatja arról, hogy a szolgáltatást részére a szolgáltató biztosítja-e, illetve tájékoztatást nyújt a térítési díj összegéről.

A szolgáltatás kérelmezését követően, a szolgáltatás biztosítása előtt egyszerűsített előgondozást kell végezni.
Az előgondozás az ellátottak számára nyújtandó segítő tevékenység és a szükséglet felmérés irányvonalának meghatározás érdekében történik, s így átfogóbb képet kaphatunk a kliens és környezetének, valamint szükségleteinek megismeréséhez, felméréséhez.

-	Személyi segítés:
A támogató szolgáltatás csak abban az esetben biztosítható, ha arra más módon nincs lehetőség és a kliens önmaga nem képes a feladat, illetve tevékenység elvégzésére. 

A támogató szolgáltatás során, a kliens önellátási képességének maximális határait feltárva kell meghatározni a segítő tevékenység konkrét formáját, tartalmát, időhatárait.
A szolgáltatások körének meghatározása az egyéni szükségletek felmérésére épül, amely alapján megköthető a szolgáltatást igénybe vevő személlyel a jogszabályban előírt tartalmú megállapodás.

A személyi segítés rendszeres és eseti jellegű feladatellátást is jelenthet. Fontos a kliens megfelelő tájékoztatása, a megbízhatóság, kiszámíthatóság és pontos munkavégzés.

A szolgáltatás igénylése személyes megbeszélés, telefonon történő megkeresés, a diszpécser szolgálat útján jelentkező kérelem formájában történhet.
Szolgáltatásunk fogadja a jelzőrendszer elemei által továbbított kérelmeket is, és megvizsgál valamennyi jelzést.

-	Szállító szolgálat:
Szállító szolgálatunkat annak a fogyatékos, egészségkárosodott személynek a szállítására lehet igénybe venni:
•	aki nem rendelkezik e célra állami, önkormányzati támogatásból vásárolt és fenntartott gépjárművel,
•	szállítása indokolt,
•	mentőszolgáltatásra nem jogosult,
•	az ügy jellege nem tartozik más szociális intézmény vagy humán szolgáltató tevékenység ellátó körébe (pl.: gyermekvédelem, oktatás  stb.)
•	személyi kísérése a támogató szolgáltatás vagy más kompetens személy (pl.: hozzátartozó) által biztosított
•	a kliens aláírásával igazolja a szállítás tényét a megfelelő adminisztrációs tevékenység elvégzése érdekében

-	Információs tanácsadó szolgáltatás:
A diszpécseri szolgáltatást elsősorban klienseink és családtagjaik, másodsorban valamennyi érdeklődő számára biztosítjuk, segítve a területi munkát, az önkéntes és a laikus segítők tevékenységét.

A diszpécser feladatellátásának helyszínei:
-	támogató szolgáltatás információs irodája
-	települési önkormányzatok hivatali épülete (ügyeleti napokon)
-	súlyos fogyatékossággal küzdők esetében a kliens lakásán
-	a szolgáltatás által szervezett közösségi programok helyszínén

Tanácsadóinkat a legszélesebb körben érkező kérdések megválaszolására készítjük fel. A tanácsadói szolgáltatásban az intézményvezető, a fejlesztő munkatárs, a szociális munkás is részt vesz, attól függően, hogy milyen jellegű kérdés érkezik a szolgáltatás felé.
Azokban az esetekben, amikor nem tudunk azonnal választ adni,  a diszpécser haladéktalanul tájékozódik a kérdésről, és a választ visszacsatolja a kliens részre.

Tanácsadóink az alábbi kérdéskörökben felkészülten várják a kliensek  jelentkezését: 
-	fogyatékos személyek számára biztosított pénzbeli és természetbeni szociális ellátásokról
-	jogszabályi kérdésekről
-	jelenlegi gyermekvédelmi, szociális, egészségügyi ellátó rendszerről
-	megyében működő ellátó intézményekről
-	érdekvédelmi kérdésekről, ellátottjogi képviselet tevékenységéről
-	szociálpolitikai fejlesztési irányokról
-	a szolgáltatás ellátási köréről, feladatairól  … stb.

XII. Az ellátottak és a szociális szolgáltatást végzők jogainak védelmével kapcsolatos szabályok, a panaszjog gyakorlásának módja

1. Az ellátottak jogai:
A támogató szolgáltatást igénybe vevő ellátottnak joga van szociális helyzetére, egészségi és mentális állapotára tekintettel a szolgáltatás által biztosított teljes körű szolgáltatásra.

A szolgáltatások biztosítása során tilos a hátrányos megkülönböztetés bármilyen okból, így különösen az ellátott neme, vallása, nemzeti, etnikai hovatartozása, politikai vagy más véleménye, kora, cselekvőképességének hiánya vagy korlátozottsága, fogyatékossága, születési vagy egyéb helyzete miatt. Az ellátást igénybevevő jövedelmi helyzetét csak a törvényben, illetve a törvény felhatalmazása alapján készült kormányrendeletben meghatározott esetekben és feltételek mellett lehet vizsgálni.

Az ellátást igénybevevőnek joga van a támogató szolgáltatás működésével, gazdálkodásával kapcsolatos legfontosabb adatok megismeréséhez az intézményvezető tájékoztatója lapján.

A szolgáltatás végzése során figyelemmel kell lenni az ellátást igénybevevőket megillető alkotmányos jogok maradéktalan és teljes körű tiszteletben tartására.

Az ellátást igénybevevőt megilleti személyes adatainak védelme, valamint a magánéletével kapcsolatos titokvédelem.

Amennyiben az ellátott egészségi állapotánál vagy egyéb körülményeinél fogva közvetlenül nem képes az illetékes szervek megkeresésére, a támogató szolgáltatást végző szakemberek segítséget nyújtanak ebben, illetve értesítik az ellátott törvényes képviselőjét, vagy az ellátott jogi képviselőt az ellátott jogainak gyakorlásához szükséges segítségnyújtás céljából.

Panasz esetén az intézményvezető tizenöt napon belül értesíti a panasztevőt a kivizsgálás eredményéről, mely ellen az ellátott egyet nem értés esetén jogorvoslattal fordulhat a fenntartóhoz, az intézkedés kézhezvételétől számított nyolc napon belül. 
Ezen kívül az ellátottat megilletik az ellátotti csoportra vonatkozó speciális jogok. 

Ellátottjogi képviselő:

Az ellátottjogi képviselő segítséget nyújt az ellátást igénybe vevőnek jogai gyakorlásában.

Az intézmény vezetője az ellátottakat tájékoztatja az ellátottjogi képviselő által nyújtható segítségadás lehetőségéről, az ellátottjogi képviselő elérhetőségéről.

2. Szociális szolgáltatást végzők jogai:

A szociális szolgáltatást végző személyeknek biztosítani kell, hogy a munkavégzéshez kapcsolódó megbecsülést megkapják, tiszteletben tartsák emberi méltóságukat és személyiségi jogaikat, munkájukat elismerjék, valamint a megfelelő munkavégzési körülményeket biztosítsanak számukra.

Az intézmény belső utasítással rendelkezik a szolgáltatásban foglalkoztatottak védelme érdekében, az ellátást igénybevevők részéről esetlegesen felmerülő veszélyhelyzet kezelésére vonatkozóan. 

3. A panaszjog gyakorlásának módja:

A szolgáltatást igénybevevője (hozzátartozója, gondnoka) a szolgáltatás során történő ellátást érintő panaszával a szolgáltatást nyújtó dolgozóhoz fordulhat a sérelem orvoslása érdekében. Amennyiben a panasz ily módon nem orvosolható, vagy jelentős érdeksérelem esetén, az intézmény igazgatójához, távollétében a támogató szolgáltatás vezetőjéhez fordulhat.
Amennyiben a panasszal kapcsolatban azonnali intézkedés nem lehetséges, a panasz kivizsgálására jogosult 15 napon belül köteles a panaszost írásban tájékoztatni a vizsgálat eredményéről.
Ha a panaszos a megtett intézkedéssel nem ért egyet, vagy a panasz kivizsgálására jogosult határidőn belül nem intézkedett, panaszával az intézményt fenntartó önkormányzathoz fordulhat.

Ha a panasz az előzőek szerint megnyugtató módon nem rendeződött, az ellátást igénybe vevő (hozzátartozója, gondnoka) a területileg illetékes ellátott jogi képviselőhöz fordulhat, aki segítséget nyújt a sérelem orvosolásához.

A támogató szolgálat működési kiadásai és bevételei
2008. 01. 01-től – 12. 31-ig terjedő időszakra

Bevételek:

-	Önkormányzati támogatás:					8000.000,-
-	Pályázati támogatás az államháztartás alrendszereitől:	        -        
-	Pályázati támogatás az államháztartáson kívülről:		        -
-	Egyéb támogatások:						        -
-	Működési bevételek:						  420.000,-
-	Vállalkozási bevételek:						        -
-	Egyéb bevételek:							  700.000,-

Tervezett bevételek összesen:					9.120.000,-

Kiadások:

-	Bér:									6.200.000,-
-	Bér járulékai:							2.080.000,-
-	Egyéb működési kiadások:
   - gépkocsi üzemanyag:						  400.000,-
   - gépkocsi fenntartás:						          -
   - munkaruha:							    32.000,-
   - egyéb üzemeltetés:						          -
   - egyéb /áfa/:						            140.000,-
   - telefon                                                                              50.000,-
    -  Oktatás, továbbképzés:							-
    -  Reklám:   								          -
-	Eszközbeszerzés:                                                                         -

Tervezett kiadások összesen:					          9.120.000,-

A Támogató Szolgáltatás által vállalt feladategység :
2009 évre: 4500 feladategység.

Tarpa, 2008.  augusztus 22.

Kelemen Péterné
       Igazgató

Jóváhagyás:

A Szabolcs – Szatmár – Bereg Megyei Önkormányzat
„KIKELET” Ápoló – Gondozó Otthona TARPA
Támogató Szolgáltatása
Szakmai programját jóváhagyom:

Nyíregyháza, …………………………….

………………….………………………….
Szabolcs-Szatmár-Bereg Megyei Közgyűlés 
    Szociális és Gyermekvédelmi Bizottsága